**Simfonia Primăverii**

*Mahok Valeria*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Peste dealuri și câmpii

Muguri, oameni și copii,

Haos de concerte vii,

Au ieșit din amorțeală…

Toată lumea insectară

Sub cerul de primăvară

Este afară,e afară.

Soarele cu gura largă

Râzând, dantura și-arată

Și trimite pe pământ

Valuri de căldură vie,

Peste tot și peste toate,

Numai bine să ne fie.

Florile de primăvară

Cu bobocii sunt o fală

Și împrăștie parfumuri

Prin livezi, câmpii și drumuri,

Numai să le admirăm

Frumusețea naturală.

În piața cerului agitația e mare,

Plin de păsări călătoare

Se perindă în căutare de perechi,

Fiindcă iubirea e în floare,

Dragobetele-în cărare

Face din tot sărbătoare,

Cât este ziua de mare.

Și așa sub mândrul soare,

Râd toate în lumea-n care

Optimismul e în floare,

Molipsind pe fiecare,

Copii, tineri și bătrâni,

Simfonia Primăverii

Ne întâmpină pe rând,

Să o salutăm și-n gând.